M.K-ს ღიმილ-კამპანია სტუმრად teennewson-თან | teen news about all
არ ვაპირებ (ახლა და ამ პოსტში) ნიკოტინის საწინააღმდეგო კამპანიის გატარებას. ჩემს უპირველეს მოვალეობად ღიმილისა და პოზიტიური განწყობის გავრცელება მიმაჩნია და სწორედ ამაზე მინდა გესაუბრო.
კაცი, რომელიც გეუბნებათ, არ მოიღუშოთ, ბედნიერები იყავითო
ჯანმრთელობაზე თუ არა, განწყობაზე მაინც იზრუნე, ნუ ხარ მოღუშული! არც ხანგრძლივი და არც მოკლე სიცოცხლე ღირს რამედ, თუ ყოველდღე შეწუხებული სახით იღვიძებ და იძინებ.
პრობლემები ყველას აქვს, მაგრამ იცი, რაშია მომღიმარი ადამიანების საიდუმლო უპირატესობა? მათ პრობლემების დაძლევა შეუძლიათ!
ახლა იფიქრებ, ღიმილით არაფერი გვარდებაო, და შეცდები…
პირველ რიგში იმიტომ, რომ თვითონაც იცი, ღიმილს არაერთი ჩაკეტილი კარის გაღება შეუძლია. კეთილგანწყობა–აი, გასაღები, რომელიც შეგიძლია ღიმილით მოიპოვო.
შეგეძლოს ღიმილი (ოღონდ ყალბი კი არა, გულწრფელი ემოციების გამომხატველი), ნიშნავს ფლობდე ურთიერთობის ხელოვნებას. ეს კი ცხოვრების ყოველ ნაბიჯზე, ყველა ეტაპზე გჭირდება–ოჯახში, მეგობრებთან, სკოლაში, უნივერსიტეტში, კოლეგებთან, უცნობ ადამიანებთან ურთიერთობისას და თუნდაც სოციალურ ქსელებში.
მომღიმარი ადამიანი (თუ რა, თქმა უნდა, გულწრფელია), გაბოროტებული ვერ იქნება. იღიმი? ე.ი. დადებითად ხარ დამუხტული და ამ მუხტის გავრცელება შეგიძლია. შენთან ურთიერთობა გარშემომყოფებს პოზიტიურად განაწყობს და დაძაბულობას უხსნის. ამიტომაც ღიმილი კონფლიქტური სიტუაციების თავიდან არიდების საუკეთესო საშუალებაა.
არ არის კონფლიქტები? პრობლემაც ნაკლებია. ცხოვრება გაცილებით იოლია და კიდევ ერთი მიზეზი გაქვს გაიღიმო!
შეგიძლია აღფრთოვანდე მარტივი რამეებით და გაუღიმო ბაბუაწვერას, ახალგაზრდა ფრთაფარფატა მწერს, ცაზე ჩამოკიდებულ მთვარეს ან ჯუჯას მულტფილმიდან… მოკლედ, შეგიძლია ბედნიერება იპოვო დეტალებში, ბედნიერმა დაიძონო და გაიღვიძო, დადებითად დაიმუხტო და გადასდო ეს განწყობა სხვებსაც… ბედნიერების გავრცელებით შეგიძლია ებრძოლო პრობლემებს.
და ბოლოს, რა გამოუვალიც არ უნდა გეგონოს სიტუაცია, სცადე და გაიღიმე–ეს პირველი ნაბიჯია პრობლემის გადაჭრის გზაზე. თუკი იღიმი, ე.ი. სიცოცხლის (მართლა სიცოცხლის) გაგრძელებას აპირებ და რაც არ უნდა გაბრკოლებდეს, მაინც გაუმკლავდები!
ღიმილი ამ დროს ნიშნავს რწმენას, რომ შეძლებ, და თუ ამის გჯერა, ნახევარი გზა პრობლემის გადასაჭრელად გავლილია!
ყოველთვის, როცა იღიმი, სამყარო უფრო კეთილგანწყობილი ხდება, უფრო მეტი საოცრების შემჩნევა შეგიძლია და პრობლემებიც უფრო ნაკლებია.
ისწავლე დეტალებში პოზიტივის დანახვა, ყვავილებისთვის, ჩიტებისთვის, მზით სხივისთვის, უბრალო გამვლელისთვის, მთელი პლანეტისთვის გაღიმება და შეცვალე სამყარო უკეთესობისაკენ.
შენ ეს შეგიძლია!
P.S. ფოტოებისთვის მადლობა ადოს, გვირილას, თამთას, ნინიტოს, სიყვარულოვნას, ქეთუსის, შიოს და ცოტნეს
ჩემზე პოზიტიური და ყვითელი ადამიანი ძნელად მოიძებნება!	View all posts by M.K.
This entry was posted on შაბათი, ოქტომბერი 1st, 2011 at 8:00 AM	and tagged with ღიმილი and posted in გესთ-პოსტი, უაზრობა.	You can follow any responses to this entry through the RSS 2.0 feed.
« აქაც მე ვარ ! :დ
BNG და მე »
17 responses to “M.K-ს ღიმილ-კამპანია სტუმრად teennewson-თან”
ოქტომბერი 1st, 2011 at 8:14 PM
მააარ რა კარგიაააა 🙂 და მე ვიღიმი… ^^ :* 🙂 ❤
ოქტომბერი 1st, 2011 at 8:21 PM
❤ ასე გააგრძელე და ცხოვრება გაცილებით უკეთესი იქნება შენთვისაც და ყველასთვის შენ გარშემო!
ოქტომბერი 1st, 2011 at 8:27 PM
:სმილე:
ოქტომბერი 1st, 2011 at 8:37 PM
:ჰეფი-ჰეფი:
ოქტომბერი 1st, 2011 at 8:39 PM
მაგარია!!! ღიმილი ძალიან ძალინ გვაკლია! იმდენად რომ დაგვავიწყდა კიდეც რა კარგია მომღიმარი ადამიანების ნახვა. იმდენია ამ პოსტს ძალიან ბევრი ვიზიტორი ეყოლება 🙂
ოქტომბერი 4th, 2011 at 3:13 PM
მადლობა, შიო!
მიხარია, თუ მოგეწონა(თ)–(ოღონდ მრავლობითის ნიშნად : ))
ოქტომბერი 1st, 2011 at 8:55 PM
გასაღიმი უნდა ვაკეთოთ ყველამ ყველაფერი თორემ სატირალი თუ ვაკეთეთ ჰაჰ..
ოქტომბერი 4th, 2011 at 3:12 PM
ადო : ))
ახლა ვნახე ეს ვიდეო (აქამდე ნეტი ვერ ქაჩავდა) და ჰაჰ!
ოქტომბერი 2nd, 2011 at 6:25 AM
ძალიან კარგი პოსტია მარიამ! პირდაპირ მე მეხება! ხშირად არ ვიღიმი, მით უმეტეს თუ კი ქუჩაში მივაბიჯებ და ისიც მარტო. მიუხედავად იმისა რომ არ ვარ სუ(ლ) ცდაგრუზული და მოწყენილი სიარულისას მუდამ მძიმე ან ისეთ თემებზე მეფიქრება, რომელზეც არ (ვერ) ვიღიმი. თუმცა გეთანხმები! აჰა, აი ახლა ვცდილობ გავიღიმო! 😀 აი ახლა ისე დავიკრიჭე ! 🙂 🙂 🙂
ოქტომბერი 4th, 2011 at 3:09 PM
შენი ავატარი და ბავშვობა გაიხსენე ხოლმე და იპოვი მიზეზს, რის გამოც უნდა გაიღიმო : ))
ოქტომბერი 2nd, 2011 at 9:07 AM
რა თბილი და საყვარელი პოსტიაა – )))
ოქტომბერი 4th, 2011 at 3:11 PM
მადლობა (ჩამოვართვი გიოსგის მასპინძლობა, მგონი : ))
ოქტომბერი 2nd, 2011 at 3:08 PM
მარ ძალიან კარგი პოსტია… მადლობა.. :****
ოქტომბერი 4th, 2011 at 3:08 PM
ჰმ, პირიქით, დიდი მადლობა რომ მიმასპინძლე–ეს ჩემი პირველი გესთ-პოსტია : ))
ოქტომბერი 2nd, 2011 at 9:08 PM
რა სასიამოვნო წასაკითხი იყო…
ახლაც ვიღიმი და თან ისე, აი ისე, მთელი გულით, გულწრფელად…
სურათისთვის დიდი მადლობა და კიდევ, ძალიან საყვარელი ხარ!
გმადლობ ამ პოსტისთვის ❤
ოქტომბერი 4th, 2011 at 3:16 PM
მიხარია, თუ იღიმი… ე.ი. შენ გარშემო კიდევ ბევრ ადამიანს შეუძლია მოგბაძოს : ))
ოქტომბერი 4th, 2011 at 5:24 PM
ოჰ,ნინიტოოო :*:*:* შენ დაბრუნდი თუ მეჩვენებაა? :* ახლო მმომავალში შენს ბლოგსაც დავაწიოკებ :*